માનવી કોઈની સંગાથે હોય ત્યારે સભર હોય છે. ફરવા જવા માટે કે કોઈ પણ તહેવાર આવે ત્યારે આપણે અન્યની કંપની અવશ્ય શોધતા હોઈએ છીએ. અનેક વાર એવું બનતું જોવા મળે છે કે કોઈ માણસ પોતાના મિત્રોમાં કે બહાર ખાસો લોકપ્રિય હોય પણ પરિવાર પ્રિય નથી હોતો. એને બહારના લોકો સાથે સંબંધ જાળવતા આવડે છે પણ પરિવારના લોકો સાથે નહીં. કારણ પરિવારને, આપણી નિકટની વ્યક્તિઓને આપણે ટેઈકન ફોર ગ્રાન્ટેડ લેવાની ભૂલ કરતા હોઈએ છીએ.